Muta bilabialis sonora

Muta bilabialis sonora est consonans, cuius symbolum IPA est b minuscula. Itaque  littera simplici ea mutarum bilabialium sonorarum species signatur, quae in linguis mundi usitatissima est. Aliae autem, quae rariores sunt, species signis diacriticis additis notantur. Consonantes huius generis sunt 
 modo articulandi mutae, quia impetus aëris in meatu vocali omnino impeditur;
 loco articulandi bilabiales, quia ambo labia phono articulando operantur;
 phonatione sonorae, quia impetus aëris per vibrantes meat chordas vocales. 

Mutae bilabiales sonorae sunt insuper consonantes orales, quia ex ore eduntur, et pulmoneae, quia aëris impetus e pulmonibus (potius quam glottide aut ore) egreditur.

 IPA Descriptio Specimen Lingua Orthographia IPA Sensus  Muta bilabialis sonora Latina bibo ['bibo:]   Muta bilabialis sonora aspirata Sanscritica  बिभेद [bibʰe:da] 'fidit'  Muta bilabialis sonora palatalizata Russica белого ['bʲɛləvə] 'albi' (genetivus)  Muta bilabialis sonora labializata Dobu bwebwebwe [bʷe'bʷebʷe]Lithgow (1977: 84). 'conus gloriamaris'  Muta bilabialis sonora detenta Anglica stab [stæb̚] 'ictus'  Muta bilabialis sonora semisonus      Muta bilabialis sonora eiecticia    

 Notae 

 Bibliographia 
Lithgow, Daphne (1977) Dobu phonemics. Phonologies of five P.N.G. languages (edidit Richard Loving), 73-96. (Workpapers in Papua New Guinea Languages, 19.) Ukarumpa: Summer Institute of Linguistics. versio interretialis (pdf) apud www.sil.org

 Vicina 
 Consonans bilabialis
 Muta bilabialis surda

Categoria:Phonetica